stanford-oval/wikipedia huggingface dataset:
Luettelo vuonna 1981 kuolleista henkilöistä
Toukokuu

2. toukokuuta – Walter Strebi, sveitsiläinen pikajuoksija (s. 1903)
2. toukokuuta – David Wechsler, yhdysvaltalainen psykologi ja älykkyystestien kehittäjä (s. 1896)
6. toukokuuta – Elna Hellman, suomalainen näyttelijä (s. 1896)
7. toukokuuta – Sergei Kulanko, suomalainen pianisti ja säveltäjä (s. 1902)
11. toukokuuta – Odd Hassel, vuoden 1969 Nobelin kemianpalkinnon saanut norjalainen kemisti (s. 1897)
11. toukokuuta – Bob Marley, jamaikalainen reggae-muusikko (s. 1945)
14. toukokuuta – Ensio Tiira, suomalainen merimies ja muukalaislegioonalainen (s. 1928)
17. toukokuuta – Keith Woodall, kanadalainen jääkiekkomaalivahti ja olympiamitalisti (s. 1926)
18. toukokuuta – William Saroyan, yhdysvaltalainen kirjailija (s. 1908)
20. toukokuuta – Lauri Pihkala, suomalainen urheiluprofessori ja kirjailija (s. 1888)
21. toukokuuta – Veikko Mäkinen, suomalainen lavastaja (s. 1928)
23. toukokuuta – Aaro Heikkinen, suomalainen jalkapalloilija ja jalkapallovalmentaja (s. 1907)
24. toukokuuta – Jaime Roldós Aguilera, Ecuadorin presidentti (lento-onnettomuus) (s. 1941)
25. toukokuuta – Georg Malmstén, suomalainen iskelmäsäveltäjä ja -laulaja, kapellimestari (s. 1902)
26. toukokuuta – Pauli Hannula, suomalainen pesäpalloilija ja shakinpelaaja (s. 1902)
27. toukokuuta – Reidar Särestöniemi, suomalainen taidemaalari (s. 1925)
27. toukokuuta – Arvo ”Poika” Tuominen, suomalainen poliitikko, lehtimies ja kirjailija (s. 1894)
28. toukokuuta – Mary Lou Williams, yhdysvaltalainen jazzpianisti, -säveltäjä ja -sovittaja (s. 1910)
28. toukokuuta – Stefan Wyszyński, puolalainen kardinaali ja roomalaiskatolinen arkkipiispa (s. 1901)
29. toukokuuta – Emil Penttinen, suomalainen kultaseppä, yrittäjä ja yritysjohtaja, teollisuusneuvos (s. 1901)
30. toukokuuta – Ziaur Rahman, Bangladeshin presidentti (s. 1936)
Kesäkuu

1. kesäkuuta – Fanni Halonen, suomalainen näyttelijä (s. 1902)
2. kesäkuuta – Karl Lärka, ruotsalainen maanviljelijä ja valokuvaaja (s. 1892)
8. kesäkuuta – Pekka Lappalainen, suomalainen historian ja kirjallisuuden tutkija (s. 1925)
8. kesäkuuta – Hans Wagner, saksalainen valokuvaaja (s. 1909)
12. kesäkuuta – Aino Lohikoski, suomalainen näyttelijä (s. 1898)
13. kesäkuuta – George Walsh, yhdysvaltalainen näyttelijä (s. 1889)
16. kesäkuuta – Torvald Ekman, suomalainen kenraaliluutnantti (s. 1900)
18. kesäkuuta – Ragni Cawén, suomalainen taidemaalari (s. 1891)
21. kesäkuuta – Johan Fabricius, alankomaalainen kirjailija (s. 1899)
23. kesäkuuta – Zarah Leander, ruotsalainen näyttelijä ja laulaja (s. 1907)
25. kesäkuuta – Sirkka Kokkonen, suomalainen näyttelijä (s. 1912)
28. kesäkuuta – Mohammad Beheshti, iranilainen ajatollah ja poliitikko (s. 1929)
28. kesäkuuta – Onni Halla, suomalainen kirjailija (s. 1899)
28. kesäkuuta – Peter Kreuder, saksalainen säveltäjä (s. 1905)
29. kesäkuuta – Antero Kivi, suomalainen kiekonheittäjä (s. 1904)
Heinäkuu

1. heinäkuuta – Marcel Breuer, saksalais-yhdysvaltalainen arkkitehti ja huonekalumuotoilija (s. 1902)
1. heinäkuuta – Rushton Moreve, yhdysvaltalainen muusikko (s. 1948)
4. heinäkuuta – Helmut Gröttrup, saksalainen raketti-insinööri (s. 1916)
6. heinäkuuta – Kaare Fostervoll, norjalainen poliitikko (s. 1891)
8. heinäkuuta – Aune Äyräpää, suomalainen taidemaalari ja tekstiilitaiteilija (s. 1898)
9. heinäkuuta – Éva Földes, unkarilainen kirjailija ja olympiamitalisti (s. 1914)
11. heinäkuuta – Armas Lehtinen, suomalainen arkkitehti (s. 1905)
11. heinäkuuta – Sékou Traoré, malilainen sotilas ja Malin armeijan esikuntapäällikkö (s. 1911)
13. heinäkuuta – Kyllikki Salmenhaara, suomalainen keramiikkataiteilija (s. 1915)
16. heinäkuuta – Harry Chapin, yhdysvaltalainen laulaja ja lauluntekijä (s. 1942)
16. heinäkuuta – Bengt Sjöstedt, suomalainen aitajuoksija ja maailmanmestari (s. 1906)
16. heinäkuuta – Jacob Wolfowitz, puolalainen matemaatikko, akateemikko ja professori (s. 1910)
18. heinäkuuta – Janet Craxton, brittiläinen oboisti (s. 1929)
18. heinäkuuta – Oiva Lennes, suomalainen kontra-amiraali (s. 1906)
22. heinäkuuta – John Sjöberg, suomalainen jalkapalloilija (s. 1923)
27. heinäkuuta – William Wyler (synt. Wilhelm Weiller), yhdysvaltalainen elokuvaohjaaja (s. 1902)
31. heinäkuuta – Omar Torrijos, panamalainen eversti ja poliittinen johtaja (s. 1929)
Elokuu

1. elokuuta – Paddy Chayefsky, yhdysvaltalainen elokuvakäsikirjoittaja (s. 1923)
1. elokuuta – Seppo Nummi, suomalainen säveltäjä (s. 1932)
5. elokuuta – Aarne Kokkonen, suomalainen oikeusneuvos ja hovioikeuden presidentti (s. 1898)
6. elokuuta – Mauno Jääskeläinen, suomalainen historiantutkija ja nuortenkirjailija (s. 1907)
14. elokuuta – Karl Böhm, itävaltalainen kapellimestari (s. 1894)
15. elokuuta – A. K. Loimaranta, Helsingin apulaiskaupunginjohtaja (s. 1913)
17. elokuuta – Mariama Bâ, senegalilainen pedagogi, kirjailija ja naisasianainen (s. 1929)
18. elokuuta – Sinikka Kuula, suomalainen pianisti (s. 1917)
20. elokuuta – Viljo Paula, suomalainen kirjailija (s. 1901)
22. elokuuta – Glauber Rocha, brasilialainen elokuvaohjaaja (s. 1938)
26. elokuuta – Roger Nash Baldwin (s. 1884)
27. elokuuta – Valeri Harlamov, neuvostoliittolainen jääkiekkoilija (auto-onnettomuus) (s. 1948)
30. elokuuta – Mohammad Javad Bahonar, Iranin pääministeri (s. 1933)
30. elokuuta – Elin Granholm, suomalainen opettaja ja runoilija (s. 1902)
30. elokuuta – Mohammad Ali Rajai, Iranin presidentti (s. 1933)
30. elokuuta – Vera Ellen Westmeier Rohe (”Vera-Ellen”), yhdysvaltalainen näyttelijä ja tanssija (s. 1921)
Syyskuu

1. syyskuuta – Albert Speer, kansallissosialistisen Saksan pääarkkitehti ja varusteluministeri (s. 1905)
4. syyskuuta – Bruno Salmiala, suomalainen lakimies ja poliitikko (s. 1890)
5. syyskuuta – Kauko Kiisseli, suomalainen painija (s. 1912)
6. syyskuuta – Christy Brown, irlantilainen kirjailija (s. 1932)
8. syyskuuta – Hideki Yukawa, vuoden 1949 Nobelin fysiikanpalkinnon saanut japanilainen fyysikko (s. 1907)
11. syyskuuta – Maija Suova, suomalainen toimittaja ja tietokirjailija (s. 1897)
11. syyskuuta – Janne Ödner, suomalainen kitaristi (s. 1948)
12. syyskuuta – Eugenio Montale, vuoden 1975 Nobelin kirjallisuuspalkinnon saanut italialainen runoilija (s. 1896)
16. syyskuuta – Sven Sevelius, suomalainen varatuomari, pääkonsuli ja toimitusjohtaja (s. 1912)
18. syyskuuta – Kirsti Karhi, suomalainen näyttelijä (s. 1902)
18. syyskuuta – Almos Maattola, suomalainen kapellimestari (s. 1908)
19. syyskuuta – Veli-Pekka Alare, suomalainen sarjakuva- ja pilapiirtäjä (s. 1946)
20. syyskuuta – Emil Skog, suomalainen poliitikko (s. 1897)
21. syyskuuta – Pentti Viro, suomalainen metsätieteilijä (s. 1911)
22. syyskuuta – Reino Häkälä, suomalainen, näyttelijä ja lavastaja (s. 1917)
22. syyskuuta – Harry Warren (synt. Salvatore Antonio Guaranga), yhdysvaltalainen elokuvasäveltäjä (s. 1893)
24. syyskuuta – Ture Junttu, suomalainen näyttelijä (s. 1911)
27. syyskuuta – Bronisław Malinowski, puolalainen estejuoksija (s. 1951)
27. syyskuuta – Robert Montgomery, yhdysvaltalainen näyttelijä ja elokuvaohjaaja (s. 1904)
29. syyskuuta – Kaarlo Pajamo, suomalainen pesäpalloilija, opettaja ja kuoronjohtaja (s. 1908)
30. syyskuuta – Boyd Neel, englantilais-kanadalainen orkesterinjohtaja (s. 1905)
Lokakuu

5. lokakuuta – Gloria Grahame, yhdysvaltalainen elokuvanäyttelijä (s. 1923)
6. lokakuuta – Anwar Sadat, vuoden 1978 Nobelin rauhanpalkinnon saanut Egyptin presidentti (s. 1918)
7. lokakuuta – Åke Granholm, suomalainen säveltäjä ja sanoittaja (s. 1926)
8. lokakuuta – Kalevi Lahtinen, suomalainen oopperalaulaja ja laulupedagogi (s. 1936)
11. lokakuuta – Aaro Astola, suomalainen kenraalimajuri (s. 1904)
11. lokakuuta – Georgi Mdivani, neuvostoliittolainen näytelmäkirjailija ja käsikirjoittaja (s. 1905)
11. lokakuuta – Väinö Salmi, suomalainen puuseppä ja muistelmakirjailija (s. 1895)
12. lokakuuta – Carl-Axel Heiknert, ruotsalainen teatteriohjaaja, näyttelijä ja teatterinjohtaja (s. 1924)
13. lokakuuta – Antonio Berni, argentiinalainen taidegraafikko (s. 1905)
16. lokakuuta – Moshe Dayan, israelilainen kenraali ja poliitikko (s. 1915)
16. lokakuuta –  Eero Nuolimaa, suomalainen kenraalimajuri (s. 1907)
19. lokakuuta – Hans Berggren, ruotsalainen eversti (s. 1895)
19. lokakuuta – Simo Simola, suomalainen sotilas ja kirjailija (s. 1923)
22. lokakuuta – Armas Salonen, suomalainen historian- ja kieltentutkija sekä professori (s. 1904)
24. lokakuuta – Asser Autio, suomalainen maastohiihtäjä (s. 1897)
24. lokakuuta – Eva-Lisa Viljanen, suomalainen ohjaaja ja elokuvaaja (s. 1911)
25. lokakuuta – Väinö Tattari, suomalainen kommunistipoliitikko ja ammattiyhdistysjohtaja (s. 1902)
27. lokakuuta – Anders Ångström, ruotsalainen fyysikko ja meteorologi (s. 1888)
29. lokakuuta – Georges Brassens, ranskalainen laulaja, lauluntekijä ja runoilija (s. 1921)
Marraskuu

2. marraskuuta – Wally Wood, yhdysvaltalainen sarjakuvapiirtäjä, käsikirjoittaja ja omakustantaja (s. 1927)
3. marraskuuta – Oiva Nummelin, suomalainen kontrabasisti ja director musices (s. 1903)
3. marraskuuta – Isa Quensel, ruotsalainen näyttelijä ja oopperalaulaja (s. 1905)
4. marraskuuta – Sverre Helgesen, norjalainen korkeushyppääjä ja urheilutoimittaja (s. 1903)
4. marraskuuta – Ingjald Hornborg, suomalainen toimitusjohtaja ja vuorineuvos (s. 1904)
7. marraskuuta – Will Durant, yhdysvaltalainen kirjailija, opettaja ja historioitsija (s. 1885)
10. marraskuuta – Abel Gance, ranskalainen elokuvaohjaaja (s. 1889)
11. marraskuuta – Juho-Eino Niemi, suomalainen poliitikko ja ministeri (s. 1911)
12. marraskuuta – William Holden, yhdysvaltalainen elokuvanäyttelijä (s. 1918)
15. marraskuuta – Kaarlo Wilska, suomalainen näyttelijä ja Suomen Filmiteollisuuden järjestäjä (s. 1910)
16. marraskuuta – Niilo Yli-Vainio, suomalainen saarnaaja, kansainvälinen evankelista ja kirjailija (s. 1920)
17. marraskuuta – Alli Walli, suomalainen kirjailija (s. 1904)
18. marraskuuta – Fredric Wertham, amerikansaksalainen psykiatri (s. 1895)
19. marraskuuta – Kalle Pakarinen (Kerman Kalle), suomalainen kanavanvartija, sulkumestari ja sääennustaja (s. 1904)
22. marraskuuta – Hans Krebs, vuoden 1953 Nobelin lääketieteen palkinnon saanut saksalainen biokemisti, sitruunahappokierron löytäjä (s. 1900)
22. marraskuuta – Hjalmar Krokfors, suomalainen kirjailija (s. 1904)
24. marraskuuta – Yrjö Ikonen, suomalainen oopperalaulaja (s. 1902)
26. marraskuuta – Max Euwe, alankomaalainen matemaatikko ja shakin maailmanmestari (s. 1901)
27. marraskuuta – Lotte Lenya, itävaltalainen laulaja ja näyttelijä (s. 1900)
29. marraskuuta – Natalie Wood (synt. Natalja Nikolajevna Zaharenko), yhdysvaltalainen elokuvanäyttelijä (s. 1938)
30. marraskuuta – Alfred Tallmark, suomalainen opettaja, toimittaja ja näytelmäkirjailija (s. 1908)
Joulukuu

2. joulukuuta – Reino Castrén, suomalainen insinööri ja liikennesuunnittelija (s. 1908)
2. joulukuuta – Wallace K. Harrison, yhdysvaltalainen arkkitehti (s. 1895)
3. joulukuuta – Joel Rinne, suomalainen näyttelijä (s. 1897)
5. joulukuuta – Harold Clayton Urey, vuoden 1934 Nobelin kemianpalkinnon saanut yhdysvaltalainen kemisti (s. 1893)
10. joulukuuta – Armas Alhava, suomalainen lakimies ja poliisineuvos (Suojelupoliisin päällikkö) (s. 1905)
10. joulukuuta – Annikki Arni, suomalainen näyttelijä, laulaja ja toimittaja (s. 1898)
11. joulukuuta – Jorma Koskela, suomalainen yrittäjä ja yritysjohtaja (s. 1920)
13. joulukuuta – Anders Österling, ruotsalainen kirjailija, runoilija, kirjallisuus- ja teatterikriitikko ja Ruotsin akatemian jäsen (s. 1884)
14. joulukuuta – Armas J. Pulla, suomalainen kirjailija (s. 1904)
15. joulukuuta – Mihail Žarov, neuvostoliittolainen näyttelijä (s. 1899)
16. joulukuuta – Karl Struss, yhdysvaltalainen elokuvaaja (s. 1886)
26. joulukuuta – Henry Eyring, yhdysvaltalainen kemisti (s. 1901)
27. joulukuuta – Hoagy Carmichael, yhdysvaltalainen säveltäjä, muusikko ja elokuvanäyttelijä (s. 1899)
Mihály Babits

| Mihály Babits |
| --- | --- |
 József Rippl-Rónai: Mihály Babits (1923)
Henkilötiedot
Syntynyt: 26. marraskuuta 1883 Szekszárd, Unkari
Kuollut: 4. elokuuta 1941 (57 vuotta) Budapest, Unkari
Ammatti:  runoilija, prosaisti, historioitsija, toimittaja
Kirjailija
Äidinkieli: unkari 
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Mihály Babits (26. marraskuuta 1883 Szekszárd – 4. elokuuta 1941 Budapest) oli unkarilainen runoilija, prosaisti, kääntäjä ja kirjallisuushistorioitsija.
Mihály Babits ja Ilona Tanner eli Sophie Török 1928.
Elämä ja ura

Babits opiskeli vuosina 1901–1905 Budapestin yliopistossa unkarilaista, ranskalaista ja latinalaista filologiaa. Hän oli erityisen kiinnostunut Schopenhauerin, Nietzschen ja opettajansa László Négyesyn filosofiasta. Opintojensa jälkeen Babits toimi opettajana Szegedissä, Fogarasissa ja vuodesta 1912 lähtien Budapestissä. Hän toimi myös kääntäjänä ja kuului tuohon aikaan Budapestin kirjallisen elämän keskeisiin vaikuttajiinlähde? ja oli Nyugat-aikakauslehden toimittaja. Hän oli vuodesta 1919 Budapestin yliopiston professori.
Esikoisrunokokoelmassaan Levelek Irisz koszorujabol (1909) hän on vielä ranskalaisvaikutteinen esteetikko, mutta ensimmäisen maailmansodan jälkeen tuotantoon tuli yhteiskunnallisia sävyjä.
Babits on tärkeimpiä unkarilaisia kirjallisuuden kääntäjiä. Hän käänsi muun muassa Sofokleen, Goethen, Shakespearen, Wilden ja Baudelairen teoksia. Hänen merkittävin käännöstyönsä oli Danten Jumalaisen näytelmän kääntäminen kokonaisuudessaan unkariin.lähde?
Babits meni vuonna 1921 naimisiin Ilona Tannerin kanssa, joka myöhemmin julkaisi runoja nimellä Sophie Török. Kaksi vuotta myöhemmin Babits muutti asumaan Esztergomiin. Vuonna 1937 hän sairastui kurkunpään syöpään ja kuoli vuonna 1941. Hänen kuolemaansa päättyi myös Unkarin kirjallisuuden Nyugat-kausi.lähde?
Suomennetut teokset

Luettelon lähteet:
A gólyakalifa (1916); suom. Haikarakalifi, suom. Ilkka Firon; Karisto, 1978 ISBN 951-23-1285-9
Babitsin lyriikkaa on julkaistu seuraavissa kokoelmissa:
Unkarin lyyra. Unkarilaista lyriikkaa keskiajasta nykyaikaan. Toim. ja suom. Toivo Lyy. Helsinki: SKS, 1970.
Lajos Szopori Nagy, Taivas irtosi maasta, suom. Anna-Maija Raittila. Hki: Kirjayhtymä 1986 ISBN 951-26-2626-8
Lisäksi Babitsin runojen suomennoksia on ilmestynyt lehdissä.
Unkarin lyyra. Unkarilaista lyriikkaa keskiajasta nykyaikaan . Toim. ja suom. Toivo Lyy. Helsinki: SKS, 1970.
Ehkä vedenpaisumus...
In Horatium
Italia
Joonan kirja: Ensimmäinen luku
Koiralleni
Lyyrinen epilogi
Mustalainen kuolemansellissä
Taivas irtosi maasta: unkarilaista lyriikkaa 1900-luvulta , suom. Anna-Maija Raittila, Helsinki: Kirjayhtymä 1986 ISBN 951-26-2626-8
Fortissimo
Isäntä taloaan aitaamassa
Joonan kirja 2.
Joonan rukous
Kade karuselli
Kaksi sisarta
Kolme enkeliä
Kuin kuumat luut roviolla...
Lyyrikon epilogi
Mustalainen kuolemansellissä
On aikaa Sapfon päivien helinästä
Psalmi lapsenäänelle
Silmät ummessa...
Syksyn ja kevään välissä
Vain laulua : I–IV
Kutsut minua nimeltä: uskonnollista runoutta 1900-luvun Euroopassa , suom. Anna-Maija Raittila, Helsinki: Kirjapaja 1981 ISBN 951-621-300-6
Joonan rukous
Psalmi lapsenäänelle
Suurempi kuin sydämeni: uskonnollista runoutta 1900-luvun Euroopassa , suom. Anna-Maija Raittila, Helsinki: Kirjapaja 1982 ISBN 951-621-339-1
Tähteä seuraten
Heimotyö , 1942; nro V: s. 68., Suomalais-ugrilaisen kulttuuritoimikunnan Suomen osasto
Koirani Raju, suom. Otto Manninen
Kirjallisuutta

Sándor Kulai, Mihály Babitsin runous, Suomalainen Suomi 1942, 4, s. 204–210. – Julkaistu myös eripainoksena.
Eliisaz Pitkäsalo, Äitejä ja huoria, isiä ja rakastajia. Mihály Babitsin jakaantunut maailmankuva. Julkaisussa: Hungarologische Beiträge s. 43–50 ISBN 951-39-0243-9
Henna Salo, "Oi, vaunuun! takaisin! valoon! kehäkadulle!": kaupunki teemana Mihály Babitsin, Dezső Kosztolányin ja Attila Józsefin lyriikassa, pro gradu, Helsingin yliopisto 2002.
Aiheesta muualla

Mihály Babits Memorial House (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Belgia  Yhdysvallat  Ruotsi  Tšekki  Kroatia  Alankomaat  Puola  Vatikaani 
Tieteilijät:  CiNii 
Henkilöt:  Deutsche Biographie  DDB 
Muut:  Europeana  IdRef 2
Kalervo (nimi)

| Kalervo |
| --- | --- |
Nimipäivä:   
– suomenkielinen:  11. maaliskuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Kalevala
Infobox OKNimi-testi OK: 
Kalervo on suomalainen miehen etunimi, joka esiintyy myös sukunimenä. Nimi on peräisin Kalevalasta, jossa se mainitaan Kullervon isän nimenä, ja sen on arveltu syntyneen Kaleva- ja Kullervo-nimien yhdistelmänä. Nimi on annettu maaliskuuhun 2025 mennessä 66 422 suomalaiselle miehelle. Lisäksi Kalervo oli maaliskuussa 2025 sukunimenä 78 henkilöllä. Kalervon nimi­päivä on 11. maaliskuuta.
Kuvitteellisia Kalervoja

Kalervo Laitela, televisiosarjassa Salatut elämät
Kalervo Lieslahti, tv-sarja Naapurilähiön hahmo, Keijo Kompan roolihahmo
Kalervo sukunimenä

Sukunimenä Kalervo on ollut muun muassa seuraavilla henkilöillä:
Eino K. Kalervo (1907–1961), sosiaalineuvos, järjestöjohtaja ja päätoimittaja
Esa Kalervo (1887–1942), kuvataiteilija
Kalle Kalervo (1867–1947), puutarhuri, puutarhanhoidon opettaja ja tietokirjailija
Leila Rydman-Kalervo (1898–1992), kuvataiteilija.
Kalervoja mytologiassa

Kalervo, Kalevalan hahmo, Äijö, Kullervon isä, Untamon veli
Oscar Piastri

| Oscar Piastri |
| --- | --- |
 Piastri vuonna 2019.
Henkilötiedot
Koko nimi:  Oscar Piastri
Syntynyt: 6. huhtikuuta 2001 (ikä 23) Melbourne, Australia
Kansalaisuus:   Australia
Formula 1 -ura
Auton numero:  81
Aktiivivuodet:  2023–
Nykyinen talli:  McLaren (2023–)
Kilpailuja:  47
Maailman­mestaruuksia:  0
Voittoja:  2
Palkintosijoja:  10
Paalupaikkoja:  0
Nopeimpia kierroksia:  3
MM-pisteitä:  391
Ensimmäinen kilpailu:  Bahrainin GP 2023
Ensimmäinen voitto:  Unkarin GP 2024
Viimeinen voitto:  Azerbaidžanin GP 2024
Sijoitus kaudella 2024:  4. (292 p.)
Aiheesta muualla
oscarpiastri.com
| Henkilötiedot> Moottoriurheilija.Aikaisemmat sarjat |
| --- | --- |
2016–2017 2017 2018–2019 2020 2021:  Formula 4 UAE Championship F4 British Championship Formula Renault Eurocup FIA Formula 3 Championship FIA Formula 2 Championship
Mestaruudet
2019 2020 2021:  Formula Renault Eurocup FIA Formula 3 FIA Formula 2
Aiheesta muualla
oscarpiastri.com
Oscar Piastri (s. 6. huhtikuuta 2001 Melbourne, Australia) on australialainen Formula 1 kuljettaja
Ura

Piastri on voittanut vuoden 2019 Formula Renault Eurocup ja FIA Formula 3 -sarjan mestaruuden vuonna 2020, sekä FIA Formula 2 -mestaruuden vuonna 2021 Prema Racingilla. Hän toimi Renault’n kehityskuljettajana tammikuusta 2020 alkaen ja Alpinen F1-tallin varakuljettajana 2022.
2. elokuuta 2022 Alpine ilmoitti Piastrin korvaamaan Aston Martinille lähtevän Fernando Alonson, mutta Piastri kiisti tämän sosiaalisen median alustoillaan. 2. syyskuuta vahvistettiin että Piastri ajaa McLarenilla kaudesta 2023 alkaen.
Piastri ajoi uransa ensimmäiset pisteet Australian GP:ssä, jossa hän oli kahdeksas. Italian GP:ssä Piastri ajoi uransa ensimmäisen kilpailun nopeimman kierroksen. Piastri ajoi ensimmäistä kertaa palkintokorokkeelle Japanin Grand Prix’ssä 2023 ollen kolmas. Qatarin lauantain sprinttikilpailussa Piastri ajoi voittoon. Varsinaisessa sunnuntain kilpailussa Piastri ajoi toiseksi. Piastri saavutti ensimmäisellä F1-kaudellaan 97 pistettä sijoittuen sarjan yhdeksänneksi.
Kaudella 2024 Piastri otti ensimmäisen voittonsa Formula 1 -sarjassa Unkarin GP:ssä 2024. Piastri ajoi voittoon myös Azerbaidžanin GP:ssä ja Qatarin GP:n sprinttikilpailussa. Piastri ajoi maaliin kaikissa kauden 24 kilpailussa saavuttaen yhteensä 292 pistettä sijoittuen sarjan neljänneksi.
Maaluskuussa 2025 Piastri teki McLareninn kanssa monivuotisen jatkosopimuksen.
Formula 3 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | Prema Racing | AUTFEA 1 | AUTSPR 8 | STYFEA 4 | STYSPR 5 | HUNFEA 2 | HUNSPR 2 | GBRFEA 2 | GBRSPR Kesk. | GBRFEA 7 | GBRSPR 6 | ESPFEA 6 | ESPSPR 1 | BELFEA 5 | BELSPR 6 | ITAFEA 3 | ITASPR Kesk. | TUSFEA 11 | TUSSPR 7 | 164 | 1. |
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2021 | Prema Racing | BHRSP1 5 | BHRSP2 1 | BHRFEA 19† | MONSP1 8 | MONSP2 2 | MONFEA 2 | AZESP1 Kesk. | AZESP2 8 | AZEFEA 2 | GBRSP1 6 | GBRSP2 4 | GBRFEA 3 | ITASP1 4 | ITASP2 7 | ITAFEA 1 | RUSSP1 9 | RUSSP2 C | RUSFEA 1 | SAUSP1 8 | SAUSP2 1 | SAUFEA 1 | ABUSP1 3 | ABUSP2 Kesk. | ABUFEA 1 | 252,5 | 1. |
Formula 1 -tulokset > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | McLaren | BHR Kesk. | SAU 15 | AUS 8 | AZE 11 | MIA 19 | EMI C | MON 10 | ESP 13 | CAN 11 | AUT 16 | GBR 4 | HUN 5 | BEL Kesk.2 | NED 9 | ITA 12 | SIN 7 | JPN 3 | QAT 21 | USA Kesk. | MXC 8 | SÃP 14 | LVG 10 | ABU 6 |  | 97 | 9. |
| 2024 | McLaren | BHR 8 | SAU 4 | AUS 4 | JPN 8 | CHN 87 | MIA 136 | EMI 4 | MON 2 | CAN 5 | ESP 7 | AUT 22 | GBR 4 | HUN 1 | BEL 2 | NED 4 | ITA 2 | AZE 1 | SIN 3 | USA 5 | MXC 8 | SÃP 82 | LVG 7 | QAT 31 | ABU 10 | 292 | 4. |
| 2025 | McLaren | AUS 9 | CHN   | JPN   | BHR   | SAU   | MIA   | EMI   | MON   | ESP   | CAN   | AUT   | GBR   | BEL   | HUN   | NED   | ITA   | AZE   | SIN   | USA   | MXC   | SÃP   | LVG   | QAT   | ABU   | 2 | 9. |
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2023 | McLaren-Mercedes | 9. | 22 | 97 | 0 | 2 | 0 | 2 |
| 2024 | McLaren-Mercedes | 4. | 24 | 292 | 2 | 8 | 0 | 1 |
| Yhteensä (2 kautta) | Yhteensä (2 kautta) | Yhteensä (2 kautta) | 46 | 389 | 2 | 10 | 0 | 3 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2023 |
| 2 | Ensimmäiset MM-pisteet | 3 | Australian GP 2023 |
| 3 | Ensimmäinen kilpailun nopein kierros | 14 | Italian GP 2023 |
| 4 | Ensimmäinen palkintosija | 16 | Japanin GP 2023 |
| 5 | 100 MM-pistettä | 23 | Bahrainin GP 2024 |
| 6 | 200 MM-pistettä | 33 | Itävallan GP 2024 |
| 7 | Ensimmäinen voitto | 35 | Unkarin GP 2024 |
| 8 | 300 MM-pistettä | 39 | Azerbaidžanin GP 2024 |
| 9 | 10 palkintosijaa | 45 | Qatarin GP 2024 |
Formula 1 -tulokset > Ennätykset

Ensimmäinen 2000-luvulla syntynyt osakilpailuvoittaja